OpenLLM-France/wikimedia huggingface dataset:
# Manning

«Manning» té aquests significats:
* Manning (Carolina del Sud), població dels Estats Units a l'estat de Carolina del Sud
* Manning (Iowa), població dels Estats Units a l'estat d'Iowa
* Alan Manning, autor d'un dels llibres més important sobre el mercat laboral, centrant-se en els mercats perfectes i en el monopsoni
* Chelsea Manning (1987), soldat de l'Exèrcit dels Estats Units
* Eleanor Manning O'Connor (1884-1973), arquitecta nord-americana pionera en integrar un estudi format només per dones
* Eli Manning (1981), quarterback de futbol americà dels Giants de Nova York
* Paul Manning (Sutton Coldfield, West Midlands, 1974), ciclista britànic especialista en pista
* Tina Manning, activista dels drets de l'aigua paiute-xoixon i esposa de John Trudell, un dels caps de l'American Indian Movement
# Jamkhandi (ciutat)

Jamkhandi ([kannada o canarès: ಜಮಖಂಡಿ), és una ciutat i municipalitat del districte de Bagalkot a l'estat de Karnataka, Índia. Està situada a 16° 31′ N, 75° 18′ E﻿ / ﻿16.52°N,75.3°E﻿ / 16.52; 75.3. Fou capital d'un dels principats natius de l'Índia (vegeu Jamkhandi) que va formar part de l'agència de Kolhapur i després de l'agència del Dècan, i estava governat per la dinastia Patvardhan que va governar també a Miraj (des de 1801 la capital va passar a Sangli), Kurundwad, Budghaon i Tasgaon. Segons el cens de 2001 la població era de 57.887 habitants (12.492 el 1872, 10.409 el 1881 i 13.029 el 1901).
El nom de la ciutat derivava de l'antic temple de Jambukeshwar. Hi va néixer Basappa Danappa Jatti president interí de l'ÍIndia de l'11 de febrer de 1977 al 25 de juliol de 1977.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Partido Independiente Pro Política Austera

Partido Independiente Pro Política Austera (PIPPA) fou un partit polític espanyol fundat a Barcelona el 1977 i dirigit per José Rodríguez Carrera i l'advocada Aurelia de la Sierra y del Río. A les eleccions generals espanyoles de 1979, però, només va obtenir 2.409 vots (0,01%).
# Farra d'Isonzo

Farra d'Isonzo (en friülà, Fare) és un municipi italià, dins de la província de Gorizia. L'any 2007 tenia 1.779 habitants. Limita amb els municipis de Gorizia, Gradisca d'Isonzo, Mariano del Friuli, Moraro, Mossa, Sagrado, San Lorenzo Isontino i Savogna d'Isonzo.

## Administració

Llista d'alcaldes :
| Període | Identitat | Partit |
| 2004- | Maurizio Fabbro | Llista cívica |
# Petőfi (cràter)

Petőfi és un cràter d'impacte en el planeta Mercuri de 61 km de diàmetre. Porta el nom del poeta hongarès Sándor Petőfi (1823-1849), i el seu nom va ser aprovat per la Unió Astronòmica Internacional el 2013.

## Referències

* ↑ «Petőfi». Gazetteer of Planetary Nomenclature. United States Geological Survey, 15-03-2013. [Consulta: 16 juny 2017].

## Vegeu també

* Llista de cràters de Mercuri
# Fedorivka (Crimea)

* Per a altres significats, vegeu «Fedorivka».
Fedorivka (en ucraïnès: Федорівка, en rus: Фёдоровка, Fiódorovka) és un poble de la República Autònoma de Crimea, a Ucraïna, que el 2014 tenia 15 habitants. Pertany al districte rural de Djankoi. Fins al 1940 la vila es deia Tegue.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Sredni Les

Sredni Les (en rus: Средний Лес) és un poble (un khútor) del krai de Stàvropol, a Rússia, que en el cens del 2010 tenia 453 habitants. Pertany al districte rural de Zelenokumsk.

## Referències

* ↑ Исполнительный комитет Ставропольского краевого Совета депутатов трудящихся ; сост. С. Т. Перепелятников, ред. Б. Чернов. {{{títol}}}. Ставрополь: Ставропольское книжное издательство, 1966, p. 64.
# Glucorònid

Un glucurònid, també conegut com a glucuronòsid, és qualsevol substància produïda enllaçant l'àcid glucorònid a una altra substància a través de l'enllaç glucosídic. Els glucurònids pertanyen als glucòsids.
La glucuronidació, la conversió de compostos químics a glucurònids, és un sistema que usen els animals per ajudar a l'excreció de substàncies tòxiques, drogues o altres substàncies que no es poden usar com font d'energia.
Els enzims que escindeixen l'enllaç glucosídic reben el nom de glucuronidases.

## Exemples

* Miquelianina (Quercetina 3-O-glucurònid)
* Morfina-6-glucurònid
* Scutellareina-7-glucurònid

## Referències

* ↑ The American Heritage Medical Dictionary, 2007, Houghton Mifflin Company
# Sofra

Sofra és, dins la cultura turca, una taula (masa) preparada per a menjar. La paraula sofra també s'utilitza, com "yer sofrası", quan hom menja assegut a terra (en turc: yer) amb un "sini" (safata gran i rodona) col·locat sobre una base especial anomenada "kasnak") o a una mena de taula baixa de fusta, que es fa servir tant per a fer yufka com sofra, posant a sobre un drap de taula.

## Història

Antigament, quan un kan (rei) donava un banquet, era tradició que un cop acabat l'àpat els convidats poguessin endur-se els coberts d'or i plata i les estovalles de valor fetes servir.

## Çilingir sofrası

A Turquia, quan una sofra es prepara amb cura, especialment per a beure rakı i menjar mezes s'anomena "çilingir sofrası".

## Etimologia

La paraula sofra, en llengua turca, ve de l'àrab (سفرة sufre), que significa una safata per a menjar (en turc: "sini").

## Vegeu també

* Gastronomia de Turquia
* Sofra (restaurant)

## Referències

* 1 2 http://www.tdk.gov.tr/index.php?option=com_gts&kelime=SOFRA Arxivat 2015-05-18 a Wayback Machine.
* ↑ Deniz Karakurt. Türk Söylence Sözlüğü: Turkish - Turkic Mythology Dictionary / Glossary. Deniz Karakurt, 1 agost 2011, p. 183–. GGKEY:Q0NEK7U796K.
* ↑ Deniz Gürsoy. Çilingir sofrasında rakı. Oğlak, 2002. ISBN 978-975-329-371-6.
* ↑ http://www.nisanyansozluk.com/?k=sofra&x=0&y=0

## Enllaços externs

* sofra al Viccionari turc.
* Sobre el protocol de sofra en el segle XI (anglès)
# Jane Wilde Hawking

Jane Wilde (nascuda com Jane Beryl Wilde, 29 de març de 1944) és una escriptora i educadora anglesa. També és coneguda per haver estat la primera esposa de Stephen Hawking.
És filla de Beryl Eagleton i de George Wilde. Va créixer en Saint Albans (Herdfordshire) i després va estudiar Filologia, obtenint el seu doctorat en Filologia romànica. Es va casar amb Stephen Hawking en 1965, a qui va conèixer per un amic en comú en una festa. La parella va tenir tres fills: Robert Hawking, nascut el 1967, Lucy Hawking, el 1970, i Tim, el 1979. Jane i Stephen es van separar el 1990 i es van divorciar cinc anys més tard. Jane li va donar suport durant la malaltia, perquè ell pogués continuar amb el seu treball.
Després de divorciar-se de Hawking, Jane es va casar amb Jonathan Hellyer Jones, un músic amic de la família. Sobre el seu matrimoni amb Stephen, va escriure el llibre Music to Move the Stars: A Life with Stephen, que va ser publicat en l'any 1999. Quan el físic es va separar de la seva segona esposa, Elaine, ell i Jane van establir una relació de treball. En l'any 2008 va publicar una versió actualitzada de la biografia de Hawking, amb el títol Travelling to Infinity: My Life with Stephen. Actualment, porta una vida tranquil·la amb el seu segon espòs, Jonathan, i exerceix com a professora de Filologia romànica.
Jane Wilde va ser caracteritzada per Lisa Dillon a la pel·lícula Hawking (2004). Més tard, ho va ser per Felicity Jones en la pel·lícula La teoria del tot (2014), basada en el seu llibre Travelling to Infinity: My Life with Stephen.

## Algunes publicacions

* Music to Move the Stars: A Life with Stephen, Londres, Macmillan, 1999 ISBN 0-333-74686-4
* Travelling to Infinity: My Life with Stephen, Richmond, Alma Books, 2008 ISBN 1-84688-065-3

## Referències

* 1 2 Ferguson, Kitty. Stephen Hawking: His Life and Work. Transworld, 2011. ISBN 978-1-4481-1047-6.
* ↑ Adams, Tim «Brief history of a first wife». The Observer, 03-04-2004 [Consulta: 11 novembre 2014].
* ↑ Anderson, L.V. (7 de novembre de 2014).
# Partit Comunista de Kangleipak

El Partit Comunista de Kangleipak és una organització política i militar de Manipur, que fou fundada per Ibohanbi el 14 d'abril de 1980. El 1994 es va dividir en dues faccions, separant-se la d'Ibo Pishak que es va integrar a la Kanglei Yawol Kanna Lup, però la facció original continua la lluita armada.

## Referències

* ↑ Kumāra, Braja Bihārī. Problems of Ethnicity in the North-East India (en anglès). Concept Publishing Company, 2007, p. 51. ISBN 818069464X.
# Farrago

Farrago és un gènere monotípic de plantes de la subfamília de les cloridòidies, família de les poàcies. La seva única espècie: Farrago racemosa, és originària de Tanzània on es troba als espais oberts entre les esquerdes de les roques.
El gènere fou descrit per Clayton i publicat a Kew Bulletin 21: 125. 1967.

## Etimologia

El nom del gènere significa barreja complicada (confusa) al·ludint a les morfològicament difícils espiguetes.

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 2 febrer 2010].
* ↑ «Farrago». Tropicos.org. Missouri Botanical Garden. [Consulta: 4 desembre 2014].

## Enllaços externs

* Grassbase - The World Online Grass Flora
# Picea obovata

Picea obovata és una espècie de conífera de la família Pinaceae originària de Sibèria, des dels Urals fins a l'óblast de Magadan, i des del límit del bosc de l'àrtic a les muntanyes Altai en el nord-est de Mongòlia.

## Característiques

Arriba a fer de 15 a 35 m d'alt. La capçada és cònica i les branques desmaiades. Les fulles són aciculars d'1-2 cm de llarg, de secció ròmbica amb estomes poc aparents. Les pinyes són cilindro-còniques, de 5-10 cm de llarg i 1,5-2 cm d'ample, verdes o porpra.

## Taxonomia

Picea obovata és molt similar genèticament l'avet roig (Picea abies) i alguns autors la consideren una subespècie de Picea abies.
Els híbrids entre les dues espècies o subespècies es troben al nord-est d'Europa i són classificats com Picea ×fennica (Regel) Komarov (o Picea ×subsp. fennica, si els dos tàxons són considerats subespècies); es diferencien dels no híbrids en tenir les pinyes menys suaument arrodonides sovint amb esquames de tres punxes.

## Usos

Arbre molt important per a obtenir fusta a Rússia, també se'n fa paper i les fulles serveixen per fer cervesa de pícea.

## Referències

* Conifer Specialist Group (1998). Picea obovata. Llista Vermella de la UICN, Unió Internacional per a la Conservació de la Natura, 2006. Consultat el 12 de maig del 2006 (en anglès).
* Gymnosperm Database: Picea obovata Arxivat 2010-08-22 a Wayback Machine.
* Farjon, A. (1990). Pinaceae: Drawings and Descriptions of the Genera. Koeltz Scientific. ISBN 3-87429-298-3 [North America].
* Staff of the Bailey Hortorium (2000). Hortus Third. Barnes and Noble Books. ISBN 0-7607-2116-5 p.871.
* ↑ Krutovskii, K.V. & Bergmann, F.: "Introgressive hybridization and phylogenetic relationships between Norway, Picea abies (L.) Karst., and Siberian, P. obovata Ledeb., spruce species studied by isozyme loci. - Heredity 74 (1995): 464-480. http://www.nature.com/hdy/journal/v74/n5/pdf/hdy199567a.pdf
# Memor

Memor (en llatí: Memor) va ser un possible usurpador del tron imperial romà.
Era d'origen nord-africà i servia a Egipte on tenia al seu càrrec l'Annona, el subministrament del gra egipci a altres parts de l'Imperi. Quan Macrià es va revoltar, Memor li va donar suport (o va donar suport a Mussi Emilià, el governador d'Egipte partidari de Macrià). Quan Emilià va ser derrotat i executat, Memor va intentar organitzar la resistència i potser va considerar proclamar-se emperador al lloc d'Emilià, però el van capturar i assassinar segurament abans de fer cap proclamació, cap a l'any 262. En parlen Pere Patrici el Mestre i Zòsim.

## Referències

* ↑ Der neue Pauly Bd. 7: Altertum : Lef - Men. Stuttgart: J. B. Metzler, 1999, p. 1206. ISBN 9783476014771.
# Glucosidases

Els glucosidases són enzims d'hidrolasa glicòsida classificats sota el nombre d'EC 3.2.1.

## Funció

Els α-glucosidases són els enzims implicats en trencar els carbohidrats complexos com el midó i el glicogen en els seus monòmers
Catalitzen la segmentació de residus de glucosil individual de diversos glicoconjugats incloent-hi els polímers de glucosa alfa- o beta-. Aquest enzim converteix sucres complexos en un sucre més simple.

## Membres

Les diferents fonts inclouen diversos membres en aquesta classe. Els membres marcats amb un "#" són considerats pel MeSH com glucosidases.
| Nom | EC | Descripció |
| α-Amilasa | EC 3.2.1.1 | És un enzim digestiu en mamífers |
| β-Amilasa | EC 3.2.1.2 | És un enzim de planta per a trencar el midó |
| γ-Amilasa | EC 3.2.1.3 | És un enzim digestiu |
| Cellulase # | EC 3.2.1.4 | Trenca la cel·lulosa del material de les plants |
| Sucrase-isomaltase | EC 3.2.1.10 | - |
| Mannosyl-Oligosacàrid glucosidase # | EC 3.2.1.106 | Catalitza el primer pas de desbarbament del camí del N-glicosilació; és associat amb Trastorn congènit de glicosilació de tipus IIb |
| Àcid α-glucosidase # | EC 3.2.1.20 | És associat amb un tipus de malaltia d'emmagatzematge de Glicogen II |
| Beta-glucosidase # | EC 3.2.1.21 | - És associat amb la malaltia de gaucher |
| Lactase | EC 3.2.1.23 | Un membre de el β-galactosidase família, trenca els sucres de la llet, i la seva absència causa intolerància a la lactosa en els adults |
| Debranching Enzim # | EC 3.2.1.33 | - |
| Pullulanase | EC 3.2.1.41 | Ha estat utilitzat com a detergent |

## Importància clínica

Són apuntats com a inhibitors de l'alfa-glucosidase com ara l'acarbosa i miglitol per a controlar els diabetes mellitus de tipus 2.

## Vegeu també

* Glicosilases ADNs
* Mucopolisacaridoses

## Enllaços externs

* «Glucosidases» (en anglès). Medical Subject Headings. Tema Headings
# Sicòmor

* Per a altres significats, vegeu «Acer pseudoplatanus».
El sicòmor (Ficus sycomorus) és una espècie de figuera (del gènere Ficus) originària d'Àfrica del Sud, del Sahel africà i al nord del tròpic de Capricorn, excloent les zones de selva plujosa de l'oest. També creix al sud d'Aràbia, Xipre i zones localitzades de Madagascar, s'ha naturalitzat a Israel-Palestina i Egipte.
El sicòmor fa fins a 20 m d'alt i 6 m d'amplada. Les fulles són en forma de cor amb un àpex rodó, 14 cm de llarg per 10 cm d'ample i disposades esporalment. El pecíol és pubescent. El fruit és una figa grossa comestible de 2 a 3 cm de diàmetre que quan madura és groga o vermella. Floreix i fructifica al llarg de tot l'any amb un pic de juliol a desembre. El tronc exfolia en bandes papiràcies ensenyant la part interior groga. Com altres figueres, té làtex.
El sicòmor té molta importància i es fa servir molt al Pròxim Orient. A l'antic Egipte, es cultivava aquesta espècie de Ficus gairebé exclusivament i se l'anomenava l'arbre de la vida. Encara que aquesta espècie de figuera requereix la presència d'una petita vespa Ceratosolen arabicus que ja no existeix a l'Egipte actual, es creu que Egipte va ser la principal zona de desenvolupament del sicòmor.

## Notes

* ↑ "Death and salvation in ancient Egypt", Jan Assmann, David Lorton, Translated by David Lorton, p171, Cornell University Press, 2005, ISBN 0801442419

## Enllaços externs

* Figweb.org
# Partido Socialista Unificado de Andalucía

Partido Socialista Unificado de Andalucía (PSUA) fou un partit comunista i independentista andalús creat el 1978 per Antonio Medina, amb militants procedents de les joventuts comunistes del PCE d'Andalusia. Inicialment tenien la intenció de formar un partit comunista andalús a l'estil del PSUC. El partit va durar poc i tant el seu fundador com la majoria dels militants es passaren al Frente de Liberación de Andalucía (FLA).
# Sławomir Sierakowski

Slawomir Witold Sierakowski (Varsòvia, 4 de novembre de 1979) és un politòleg i editor polonès, fundador i editor de la revista polonesa Krytika Polityczna, així com de l'editorial del mateix nom.
Va néixer el 1979. És el líder de Krytyka Polityczna (Crítica política), el més ampli cercle d'intel·lectuals i activistes d'esquerres a Polònia. Aquest cercle, batejat així per la revista fundada i dirigida per Sierakowski, inclou, a més, una editorial, el centre cultural Nou Món Feliç, una xarxa de centres locals, etc. Sierakowski és politòleg i sociòleg. És autor d'assajos i articles sobre la política i la cultura polonesa i europea, publicats en diversos idiomes. Ha ensenyat sociologia i filosofia a la Universitat de Varsòvia i ha estat conferenciant convidat en universitats i centres científics a Europa i als Estats Units, com ara la Columbia University de Nova York i la Sorbona.

## Referències

* ↑ «Slawomir Sierakowski». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Jag Niwas

El Jag Niwas o Palau del llac és un palau d'estiu construït per Udai Singh II enmig del llac artificial Pichola a Udaipur, Rajasthan. Aquest palau s'ha fet cèlebre per allotjar el Lake Palace Hotel, de renom mundial.
Es va construir durant tres anys i va ser inaugurat el 1746. Per la seva construcció només s'utilitzà el marbre. S'hi va rodar la pel·lícula de James Bond Octopussy.
# Felip Cid i Rafael

Felip Cid i Rafael (Barcelona, 1930- L'Estany, 2015) fou catedràtic d'Història de la Medicina de la Universitat Autònoma de Barcelona i autor de diverses obres de divulgació de la història de la Medicina. També publicà diverses obres de poesia i unes memòries.
La seva gran importància acadèmica rau en el fet d'haver estat el gran impulsor de l'Epistemologia històrica a Catalunya mitjançant les seves nombroses obres i de la seva activitat docent a la Universitat i de la Museologia mèdica, en fundar el Museu d'Història de la Medicina de Catalunya l'any 1979 a Barcelona.

## Apunts biogràfics

Fill de metge, feu la carrera de Medicina i començà a exercir de metge al dispensari de la Creu Roja de l'Hospitalet i de manera privada continuant la consulta del pare. Tanmateix, no es va sentir satisfet amb l'exercici pràctic de la Medicina i decidí abocar-se al negoci editorial i a la publicació pròpia de llibres de poesia.
Desenganyat, però, per la concurrència de diverses fallides d'iniciatives editorials (Llibres de Sinera, Tele/Estel, etc.), juntament amb la fredor amb la que la crítica i les vendes acolliren les seves obres, decidí retornar a l'exercici laboral relacionat amb la seva formació acadèmica i ho féu en la nova disciplina universitària de la Història de la Medicina, de la qual fou el primer catedràtic a la tot just creada Universitat Autònoma de Barcelona.

## Obres científiques

* Seis testimonios de la Medicina ibérica (1967)
* Història de la Medicina a Catalunya (1969)
* Aspectos medico-sociales de la Arquitectura hospitalaria barcelonesa (1833-1902) (1970)
* Introducción al conocimiento de la Medicina (1972)
* Reflexiones sobre Historia de la Medicina (1974)
* Breve historia de las las Ciencias médicas (1978)
* Pedro-Pons, l'home i l'obra (1981)
* Ferrer Solervicens, anàlisi d'una obra científica (1985)
* Compendio de Historia de la Radiología (1986)
* Radiología e imagen diagnóstica (1987)
* Diccionari històric d'instruments i tècniques mèdiques I (1990)
* Josep Trueta, esbós d'una obra mèdica i biològica (1991)
* L'Hospital de l'Esperit Sant, un exemple d'evolució assistencial a Catalunya (1993)
* La contribució científica catalana a la Medicina i Cirurgia de guerra (1936-1939) (1996)
* La obra de César Comas en el contexto de la Radiología ibèrica (1896-1950) (1998)
* Pablo Umbert, su aportación a la Dermatologia vernácula (1902-1922) (2000)
Va escriure i dirigir en quatre volums una Història de la Ciència (1977-1982). Així mateix va publicar un centenar d'articles científics. Va ser membre de vuit Acadèmies, entre les quals destaca la Reial Acadèmia de Medicina de Catalunya, a més d'altres distincions a càrrec d'entitats mèdiques.

## Obres literàries

* Els sonets del zoo (1963)
* Veus i remors de la meva ciutat (1965)
* Records d'uns aparadors (1967)
* Memòries inútils (2000)

## Bibliografia

* Cid, Felip. Memòries inútils. Catarroja-Barcelona: Afers, 2000. ISBN 84-86574-83-8.
# Memoirs of the National Academy of Sciences

Memoirs of the National Academy of Sciences, (abreujat Mem. Natl. Acad. Sci.), va ser una revista amb il·lustracions i descripcions botàniques que va ser editada a Washington, DC des de 1866 fins a 1928, on es va publicar 22 números.

## Referències

* ↑ A Tropicos

## Enllaços externs

* a IPNI
# Ventajola

Ventajola és una entitat de població del municipi cerdà de Puigcerdà. El 2021 tenia 15 habitants.
L'església de Sant Tomàs de Ventajola és esmentada en un precepte del rei Lotari, de l'any 958. Pertanyia als dominis del monestir de Sant Miquel de Cuixà. En una butlla concedida a aquest monestir del Conflent pel papa Joan XIII, del 968, també es menciona la parròquia de Sant Tomàs, situada a Ventajola.

## Llocs d'interès

* Església romànica de Sant Tomàs de Ventajola.

## Referències

* ↑ «Idescat. Codis territorials i d'entitats. Municipis. 171411 Puigcerdà». [Consulta: 27 desembre 2022].
# Arie van Houwelingen

Arie van Houwelingen (Boskoop, Holanda Meridional, 28 de novembre de 1931) és un ciclista neerlandès, especialista en el mig fons. En el seu palmarès destaquen dues medalles al Campionat del Món en pista, de bronze el 1958 i d'or el 1959 en el en mig fons amateur. Aquell darrer any fou escollit esportista neerlandès de l'any.

## Palmarès en pista

* 1959
** Campió del Món en mig fons amateur

## Referències

* ↑ ONLUS®, Museo del Ciclismo Associazione Culturale. «Museo del Ciclismo - Arie VAN HOUWELINGEN» (en italià). [Consulta: 25 febrer 2023].
* ↑ Track Cycling World Championships 2012 to 1893. bikecult.com
* ↑ «Sportman van het Jaar - NOCNSF». [Consulta: 25 febrer 2023].

## Enllaços externs

* Palmarès a sitiodeciclismo.net
* Palmarès a museociclismo.it